क्हानी दी शुरूआत बी मनै गी पकड़ी लैने आह्‌ली होनी लोड़दी ऐ। उसदा पैह्‌ला गै फिकरा पाठकें दे मनें च जिज्ञासा जगाने आह्‌‌ला होना लोड़दा। इस्सै चाल्ली क्हानी दा अंत बी खासा म्हत्तव रखदा ऐ की जे क्हानी दी सफलता दा मता दारोमदार इस्सै पर होंदा ऐ। एह् अंत पाठक दे मनै पर इन्ना गंभीर असर करै जे पाठक उस्सै दी धारा च डुब्बी जा। इस सपरबंधै च श्री ऐलसी सैजविच (Ellary Sedgewich) दा गलाना ऐ :-‘A Story is like a horse race. It is the start and finish that counts most’.